स्कूल प्रिसिंपल, वीना शर्मा से जब इस बारे में बात किया गया तो उन्होंने इस तरह के किसी भी आरोप से इंकार करते हुए कहा, 'मैं इस स्कूल की प्रिसिंपल हूं। मैं कैसे किसी बच्ची को शौचालय साफ करने के लिए कह सकती हूं। यह बिल्कुल गलत है। इस तरह की कोई भी चीज हुई ही नहीं है।' वहीं स्कूल की एक दूसरी शिक्षिका, शोभा शर्मा ने बताया, 'सुबह की सभा के बाद कुछ टीचर ने बच्चों को टॉयलेट जाते समय फ्लश यूज करने या पानी डालने के लिए कहा था। क्योंकि वहां से काफी बदबू आ रही थी। और बच्चों को ऐसा कहना गलत नहीं है। हमने ऐसा बच्चों में स्वच्छता की भावना को बढ़ाने के लिए कहा था।'